

ДЕМОКРАТИЈА ПРЕДЕЛА

Демократија предела је облик планирања и пројектовања у којем би сви грађани требало да учествују подједнако, било директно или преко изабраних представника, у предлагању, развоју и успостављању правила по којима су обликовани њихови предели и отворени простори.

Потписници декларације, као представници 34 Националне асоцијације Европског региона Међународне федерације пејзажних архитеката (IFLA), након разматрања Демократије предела на Генералној скупштини у Ослу,

**ВЕРУЈУ**

*Да је предео интегративан;*

*да предео функционише као основа која окупља људе да заједно размотре будућност простора на коме желе да живе.*

*Да је Демократија партиципативна;*

*да то подразумева анимирање становника и њихово укључивање у процес доношења одлука.*

**Схватајући** да је предео културолошка форма, образована кроз органски и кумулативни процес, чинећи део заједничког наслеђа који је од централног значаја за развој квалитета живота,

**Свесни** да је у тренутној ситуацији Европски грађанин под утицајем климатских промена и процеса глобализације, који доприносе друштвеном раслојавању,

еколошком дисбалансу и губитку културног идентитета,

**Схватајући** да постоји хитна потреба да се наш предео уреди за добробит свих, спречавањем неодрживог искоришћавања, формирањем партиципативног система управљања који би обезбедио примерене одговоре на растућу урбанизацију, индустријализацију и загађење.

**АПЕЛУЈЕМО**

на Савет Европе, Европску унију и све IFLA европске чланице да изграде свеобухватну визију у погледу културне, социјалне, политичке, еколошке и економске равнотеже ван политичких граница,

**Залажући се** за културну политику у циљу побољшања образовања, обуке и стручне компетенције, у циљу подизања свести у вези са предеоним наслеђем и перцепцијом предела,

**Обезбеђујући** демократске визије способне да нагласе колективне интересе, превазилазећи културне разлике, јачајући везе између људи и њиховог окружења,

**Успостављајући** предеоне политике и програме који ће осигурати заједништво,

**Развијајући** пределе са локалним заједницама, тако да решења за изазове које пред њих поставља животна средина, креирају по локалним условима и технологијама за енергетски ефикасне пределе и еколошку независност,

**Промовишући** финансијске механизме и управљачке системе који ће омогућити заједницама да заштите и унапреде своје пределе,

**Препознајући** да IFLA - Европа има стручно знање, креативан приступ и свеобухватну визију од суштинског значаја за доношење флексибилних друштвених решења.

**Следећи** друге међународне и европске документе на ову тему, као што су:

▪ Европска социјална повеља (СoЕ, 1961)

▪ Конвенција о светској баштини (Париз, 1972), чије су Оперативне смернице прве

 одредиле појам Културних предела

▪ Препорука о слободном учешћу и доприносу становништва културном животу,

 (UNESCO, Најроби, 1976), са побољшањем визије демократског учешћа

▪ Акциони план о Културним политикама за развој (UNESCO, Стокхолм, 1998),

 које препознају значај цивилног друштва у демократском оквиру

▪ Европска конвенција о пределима (СоЕ, Фиренца, 2000)

Генерална скупштина Међународне федерације

пејзажних архитеката (IFLA), Осло, Норвешка, 2014.